Íslenskir aðalverktakar og Marti Contractors áttu lægsta tilboðið í gerð Óshlíðarganga . Tilboðið hljóðaði upp á 3.479 milljónir króna og var 87,88% af áætluðum kostnaði sem hljóðaði upp á 3.959 milljónir króna . Vegagerðin auglýsti síðsumars eftir þátttakendum í forvali vegna jarðganga milli Hnífsdals og Bolungarvíkur , ásamt byggingu tilheyrandi forskála og vega . Um er að ræða 8,7 metra breið , 5,1 km löng jarðgöng , byggingu um 310 metra langra steinsteyptra vegskála , gerð um 3,0 km langra vega og byggingu tveggja um 15 metra langra steinsteyptra brúa . Tilboð í göngin voru opnuð hjá Vegagerðinni þann 22. janúar 2008 . Vegagerðin hefur 120 daga til að yfirfara þau tilboð sem bárust .